projecte-aina/catalan_government_crawling huggingface dataset:
Un llibre d'en Pep Molist, bibliotecari, escriptor català i crític literari.
"El petó de Lili Marleen" ens explica la història d'un nen (en Pere) i el fotògraf que coneix (el senyor Salom).
Ambdós personatges estan basats en experiències personals de l'autor.
En Pep és un nen de Timoneda, un nen ple d'inseguretats que perd totes les seves pors al conèixer el senyor Salom.
Amb el senyor Salom aprèn a immortalitzar moments positius de la seva vida confeccionant àlbums de fotos.
Aquest fet està inspirat en els treballs d'un fotògraf de la vida real, J.H. Lartigue, que elaborava àlbums de fotos intentant captar moments feliços de la seva trajectòria i de la seva vida.
El senyor Salom, per la seva banda, viu una vida completament inspirada en la cançó de Lili Marleen.
Esperant que torni aquella noia que un dia el va besar sota el fanal del turó.
Una lectura recomanada a partir de 10 anys, però que perfectament pot gaudir qualsevol adult.
Una narració esquitxada d'il·lusió que ens inspira a viure positivament.
El trobareu a l'Àrea infantil i juvenil de la biblioteca.
Recordeu que el podeu sol·licitar en préstec a través del nostre formulari web.
El personatge del llop ha sigut molt utilitzat en la literatura infantil i apareix a molts contes però alhora també ha estat molt maltractat.
El llop sempre ha aparegut com un personatge dolent, sense pietat, molt ferotge i, per acabar-ho d'arrodonir, força beneit i molt sovint amb la panxa plena.
Per sort, també podem trobar contes infantils on el llop pren una vessant més amable i entranyable per fer veure als nens i nenes que res està decidit i que tothom pot actuar lliurement fugint dels estereotips i en contra del que se suposa que hauríem de fer o pensar.
A l'àrea infantil de la biblioteca trobareu molts contes on el llops són personatges entranyables que no fan gens de por i que són amics dels seus amics.
Potser aquests contes us faran canviar la visió del llop que teníeu fins ara.
Però també en trobareu d'altres on el llop passa per la seva etapa més ferotge més terrorífica.
Tots els podeu trobar a l'Àrea infantil i els podeu demanar en préstec a través del formulari web.
Des de l'Àrea infantil i juvenil de la biblioteca volem fer menció especial de les quatre novel·les juvenils que Carlos Ruiz Zafón ens ha deixat en el seu llegat.
No hem d'oblidar que l'autor català, conegut més per les novel·les d'intriga i de misteri adreçades a un públic adult, en els seus inicis com a escriptor, va adreçar totes les seves històries als més joves.
El seu primer llibre va ser publicat l'any 1993 sota el títol " El príncep de la boira " que juntament amb " El palau de la mitjanit " (1994) i " Les llums de setembre " (1995), formen part de la trilogia anomenada "de la boira".
En aquests tres llibres l'autor barreja elements reals amb d'altres de sobrenaturals per presentar-nos atmosferes fantàstiques que quasi sempre ens hipnotitzen i ens deixen sense alè.
Després va venir " Marina " (1999) que era un dels seus llibres predilectes.
La història plena de misteris i d'enigmes ens atraparà des de la primera pàgina i el final ens sorprendrà i emocionarà.
Cal destacar que en aquest llibre l'escriptor introdueix el que ja mai més l'abandonarà, la referència a llocs tant reals com imaginaris de la seva ciutat natal: Barcelona.
Zafón sempre que pot, amb el seu llenguatge clar i transparent, ens descobreix i ens passeja per la seva ciutat natal.
El gran canvi en la vida del novel·lista va arribar el 2001, quan va publicar " L'ombra del vent " adreçada a un públic més adult i després la continuació d'aquesta saga ambientada a la Barcelona de la postguerra: " El joc de l'àngel " (2008), " El presoner del cel " (2011) i finalment " El laberint dels esperits " (2016).
El que ara sabem és que amb aquest llibre Zafón va publicar el quart i últim dels volums d'aquesta emblemàtica tetralogia i també va publicar el seu últim llibre.
Tots aquests llibres els podeu trobar en català i castellà a la biblioteca i alguns a l'eBiblio.
Aquesta exposició la podeu trobar a l' Àrea Infantil i juvenil durant els mesos d'estiu i està pensada per què gaudiu d'aquestes lectures tant a la biblioteca com a casa.
El fet d'anar descalços esperem que no sigui una moda passatgera d'estiu, sinó que esdevingui un motiu de sentir el que ens envolta d'una altra manera, amb una altra mirada.
Aquesta pràctica ens proporcionarà una gran quantitat d'experiències descobertes a través del tacte, com sentir diferents temperatures i textures, i ens permet augmentar la nostra percepció de l'espai ja que els peus es troben en constant moviment.
El caminar descalç sobre la sorra o en un sender ens permet descobrir una gran varietat de materials i textures.
Caminar descalç ens obre tot un món de sensacions en què cada pas és diferent de l'anterior i sempre un plaer.
Aquest estiu us proposem aquest sender literari de descoberta dels vostres peus que us permetrà treballar noves sensacions i us ajudarà a través d'aquestes lectures a respectar i estimar una mica més allò que us envolta.
Més de seixanta propostes de lectura per posar en pràctica aquest estiu agrupades en quatre apartats:
Podeu descarregar-vos els tríptics amb les propostes l'enllaç de la dreta de la pantalla.
Molt sovint ens preguntem com vivien els habitants d'una tribu.
En aquest conte els autors ens presenten un grup petit molt curiós: " La tribu de Put ", una tribu formada per varies famílies que viuen en cabanes als arbres amb els seus amics els animals.
Les vinyetes del llibre ens recreen, d'una forma molt visual, el que fan en el dia a dia en aquesta tribu i en elles podem observar com els seus habitants gaudeixen tant com podem de la natura i del temps lliure.
Un conte que respira diversió, ecologia i molta llibertat.
Adreçat als nens i nenes a partir de 6 anys.
Poemari infantil dedicat a la dona i escrit per Natalí Tentori, nascuda a Buenos Aires el 1982, escriptora i coordinadora de grups de meditació.
Amb aquest llibre Natalí va guanyar el IXè Premi Internacional de Poesia per a nens «Ciudad de Orihuela» 2016.
Arroz con leche és un poemari inspirat en la cançó infantil que duu el mateix títol, de vers lliure i que evoca vivències familiars centrades sobretot en el món femení i la seva relació amb la mare natura.
Ens porta també a descobrir també la dimensió màgica de les coses quotidianes.
La majoria dels poemes s'encapçalen amb títols com ara: bordar, jugar, cantar, barrer, lavar, tejer... tasques considerades pròpies de les dones.
Natalí les transforma en records, allibera estereotips a través d'oníriques metàfores i ens recondueix a viure i a gaudir de la vida.
Destaquem també les il·lustracions fetes per Elizabeth Builes que transmeten molt bé aquesta idea d'entrellaçar present i passat, realitat i imaginació.
Cal recordar que aquesta obra és també un recolzament a la campanya contra la violència de gènere, que es va desenvolupar a Argentina entre el 2015-2017 i que es va anar estenent també a d'altres països.
Deixem aquí l'epíleg d'aquest poemari que comprimeix gairebé tot el seu sentit:
Podeu demanar aquest poemari a través del nostre formulari web.
Va néixer el 12 de juliol de 1982 a París que és on actualment viu i treballa.
És un il·lustrador francès molt conegut de llibres infantils i juvenils que no deixa indeferent a ningú.
Els seus dibuixos són plens de detalls i quan els observem tenim la sensació que en qualsevol moment els escenaris i els personatges cobraran vida pròpia.
Tots els personatges tenen trets molt característics i comuns: ulls molt grans, cara pàl·lida, llavis molt perfilats que provoquen una sensació de melancolia i fragilitat com si fossin figures fetes de porcellana o de cera.
Aquests trets físics ens susciten sensacions contradictòries d'alegria i tristor, de tendresa i il·lusió...
Si voleu gaudir d'aquestes petites obres d'art recomanem la lectura dels seus llibres.
Aquest és el llistat dels contes que podeu trobar a la biblioteca:
Recordeu que podeu sol·licitar aquests documents en préstec amb cita prèvia a la biblioteca, a través del nostre formulari web.
L'Àrea infantil de la Biblioteca Pública de Lleida, durant els mesos d'abril a juny, va participar activament i va fer difusió de l'activitat d'animació a la lectura "Llegir té premi".
Molts van ser els lectors i lectores lleidatans que es van apuntar a aquest concurs virtual convocat pel Departament de Cultura adreçat a joves de 8 a 16 anys.
"Llegir té premi" es basa en aconseguir el major nombre de punts a través de respondre correctament unes preguntes sobre el llibre que s'ha llegit i s'hi pot participar de forma individual o per equips.
Les obres es troben dins de la plataforma Legiland i l'eBiblio, i un cop llegides, els participants hauran de respondre una sèrie de preguntes sobre els títols triats.
Cada pregunta correcta genera un nombre concret de punts: com més títols llegits i respostes encertades, més punts se sumen al compte del lector.
Els punts permeten al participant pujar de nivell, desbloquejar peces de l'avatar, guanyar medalles digitals i pujar en els rànquings per optar a més premis.
Una usuària de la biblioteca, la Miriam F.H.K ha obtingut el tercer premi de la categoria de 12-16 anys i ha guanyat una "smartwatch" o polsera d'activitat.
Aquesta setmana l'Àrea infantil i juvenil li va fer el lliurament del premi.
Aprofitant l'avinentesa, la guanyadora ens va recomanar la lectura de tres novel·les juvenils:
-" La distància fins al cirerer " de Paula Peretti
Avui des de la biblioteca i juntament amb la Miriam us proposem la lectura de l'obra "Un fill" d'Alejandro Palomas, un llibre commovedor tot i que sembla una història d'aparença senzilla i transparent.
En Guillem que té només una amiga, és un nen introvertit amb una gran habilitat per la lectura i un gran coneixement de les coses.
Però rere d'aquesta història fàcil s'amaga un món fràgil i un gran misteri que l'envolta i està encara per resoldre.
A mesura que anem llegint anirem descobrim el seu gran trencaclosques, farcit de peces que no encaixen les unes amb les altres: un pare en crisi, una mare absent, una professora intrigada i una psicòloga que mira d'esbrinar el que amaga el nen i encaixar totes les peces d'aquest puzle.
Un llibre adreçat a dos públics molt diferenciats: als adolescents que es poden sentir identificats amb la història d'en Guillem, i a les mares, que amb el relat de l'Alejandro es poden endinsar fàcilment en aquesta història inquietant i alhora punyent que ens estreny poc a poc el cor fins al punt d'emocionar-nos, com l'amor incondicional que les mares senten cap als fills.
Recordeu que podeu sol·licitar aquests documents en préstec amb cita prèvia a la biblioteca, a través del nostre formulari web.
I que hi ha una nova d'edició d'aquest concurs adreçat a lectors i lectores de 8 a 16 anys sota el títol: A l'estiu, llegir també té premi!
El concurs s'allargarà fins al 15 de setembre.
Si voleu conèixer d'aprop la interessant vida de Jacques Cousteau, us proposem descobrir aquesta novetat de l'Àrea infantil i juvenil de la biblioteca:
"Cousteau: el descobridor dels mars" de Philippe Zwick Eby.
Jacques Cousteau va ser un famós oceanògraf francès.
La seva vida va estar envoltada de grans aventures i moltes expedicions.
Fou un gran apassionat de l'ecologisme i de la defensa del fons marí.
Per apropar-nos al mar, una de les seves passions, va inventar i desenvolupar els equips de busseig.
Les seves aventures han estat televisives, radiografiades en multitud de canals i es va convertir en els anys 80 i 90 en tota una icona dels documentals en explotació i filmació submarina.
També va escriure molts llibres que es van convertir en autèntics best sellers de la seva època.
Si voleu saber més coses sobre aquest personatge destacat de la història podeu consultar en al nostre catàleg tot el que tenim sobre aquest personatge.
Recordeu que podeu sol·licitar aquests documents en préstec amb cita prèvia a la biblioteca, a través del nostre formulari web.
El Grúfal és un conte per a infants de 3 a 5 anys, escrit per Julia Donaldson i il·lustrat per Axel Scheffler.
Cal destacar-ne la gran imaginació de l'autora, que aconsegueix fer que un ratolí esdevingui més perillós que el propi Grúfal.
La picaresca del menut contrasta amb la innocència del monstre.
Està clar que en aquest conte les aparences no són el que semblen.
Fent un breu resum de la història, tenim que un ratolinet aconsegueix evitar els seus depredadors naturals amb un gran enginy.
I que, al final, acaba coneixent al nostre protagonista absent... el Grúfal.
"El Grúfal té uns ullals terribles, les grapes esmolades i fortes i una berruga verinosa a la punta del nas; per això, tots els animals del bosc fugen quan el veuen!"
Podeu trobar aquest conte, la seva adaptació cinematogràfica (també disponible a eBiblio ) i el títol La filla del Grúfal a la secció Infantil.
Salvaje és un llibre infantil, publicat el 2014, brillant debut de l'autora i il·lustradora hawaiana Emily Hugues, graduada en Belles Arts per la Arts University de Bournemouth.
El llibre ens narra la història de l'infant que creix sol enmig de la natura i que es criat pels animals, però en aquesta ocasió l'autora destaca per la seva frescor narrativa.
Un conte on els protagonistes no tenen nom i on es parla del respecte, la tolerància i l'amor a la llibertat.
A la vegada es pot veure també com una crítica a la societat actual, a l'absurditat dels nostres convencionalismes socials.
Podeu trobar aquest document a l'Àrea Infantil i Juvenil de la biblioteca.
Recuperem l'obertura del Claustre de l'hemeroteca com a sala de consulta i estudi.
Préstec de noves motxilles per a incorporar l'hàbit de la lectura des de ben petits.
Una gran novel·la que barreja el "thriller" policíac, el dietari personal i l'assaig literari.
La 3a classificada en la categoria de 12 a 16 anys del "Llegir té premi" ens fa unes recomanacions per aquest estiu.
Un "triller" sobre drogues, sentiments i venjança ambientat a la costa gallega.
La biblioteca treballa en l'adaptació al pla.
Activitat d'animació a la lectura adreçada a infants i joves de 8 a 16 anys.
Consulta les publicacions periòdiques patrimonials que es troben a la col·lecció de la biblioteca.
Un cas real sobre discriminació de gènere que va obrir el camí per a la igualtat en els tribunals.
Aquests éssers independents, observadors i divertits fascinen els infants i també es troben als contes.
La biblioteca ofereix el servei de préstec de documents a centres educatius, entitats i institucions que ho sol·licitin, mitjançant un carnet de préstec a col·lectius.
Per obtenir el carnet, cal omplir l'imprès de sol·licitud que es pot trobar a recepció o descarregar des d'aquesta pàgina i presentar-lo a la biblioteca.
La sol·licitud ha de tenir la signatura del responsable del centre (director, president...), i ha de portar el segell de l'entitat.
La formalització de la sol·licitud comporta l'acceptació i coneixement de les condicions del préstec.
El carnet es renovarà anualment al mes de setembre.
La biblioteca es posarà en contacte amb els titulars dels carnets per a sol·licitar la renovació.
Descarrega't el formulari de sol·licitud
Nova edició del concurs de lectura per a joves
Després de la reeixida edició del concurs " Llegir té premi " durant els mesos d'abril a juny, el Departament de Cultura convoca una nova edició d'aquest concurs adreçat a lectors i lectores de 8 a 16 anys.
"Llegir té premi" es basa en aconseguir el major nombre de punts a través de respondre correctament unes preguntes sobre el llibre que s'ha llegit i s'hi pot participar de forma individual o per equips.
Les obres es troben dins de la plataforma Legiland i l' eBiblio, i un cop llegides, els participants hauran de respondre una sèrie de preguntes sobre els títols triats.
Cada pregunta correcta genera un nombre concret de punts: com més títols llegits i respostes encertades, més punts se sumen al compte del lector.
Els punts permeten al participant pujar de nivell, desbloquejar peces de l'avatar, guanyar medalles digitals i pujar en els rànquings per optar a més premis.
L'objectiu d'aquesta iniciativa de la Direcció General de Creació, Acció Territorial i Biblioteques és promoure la lectura, compartir-la, millorar la comprensió lectora i apropar els serveis de les biblioteques públiques entre els joves.
Les inscripcions ja estan obertes i s'han de fer a través del web www.llegirtepremi.cat.
El concurs s'allargarà fins el 15 de setembre.
Els lectors més actius obtindran premis com tauletes, rellotges intel·ligents i lots de llibres.
Els infants i joves de 8 a 16 anys que tinguin carnet de la Biblioteca Pública de Lleida i vulguin participar al concurs, cal que es registrin prèviament i indiquin la BPL com a biblioteca de referència, d'aquesta manera els podrem fer un seguiment de l'evolució.
La biblioteca pot sol·licitar documents que no es troben a la seva col·lecció a les biblioteques on es trobin.
Aquest servei és gratuït entre les biblioteques del Sistema de Lectura Pública de Catalunya i pot suposar un cost si el document es demana a biblioteques que no són de la xarxa.
Les obres del fons antic, local, col·leccions especials, novetats i les que determini la direcció de la biblioteca queden excloses d'aquest servei.
L'usuari interessat en utilitzar aquest servei pot fer-ho adreçant-se al taulell de recepció, per telèfon (973279070) o bé enviant un missatge a [EMAIL] amb les següents dades:
-Nom i cognoms de la persona que sol·licita el document
-Número del carnet de la biblioteca de la persona que sol·licita el document
La biblioteca es posarà en contacte per a tramitar la petició.
Aquest servei és gratuït, i els materials arriben entre 10 i 15 dies després de la petició.
No obstant això, la biblioteca no es fa responsable dels possibles retards ni tampoc de les possibles cancel·lacions per part de les biblioteques a qui es demanen les reserves.
Quan el document sol·licitat arribi a la biblioteca l'usuari rebrà un avís automàtic per correu electrònic per tal que el passi a recollir en un termini màxim de 5 dies.
Es pot fer el seguiment de les sol·licituds des del compte personal " El meu ARGUS ".
Les biblioteques prestatàries poden cancel·lar les sol·licituds segons criteris de disponibilitat, novetat o estat del document.
En aquest cas, l'usuari rebrà un missatge de correu electrònic informant de la cancel·lació.
En cas que se sol·liciti un document que no pertany al Sistema de Lectura Pública de Catalunya, el cost és d'1 € per document sol·licitat més l'import de la factura de la biblioteca cedent i el cost de la tramesa, si escau, segons l' ORDRE CLT/244/2013, de 30 de setembre, per la qual s'aproven els preus públics dels serveis de les biblioteques públiques de titularitat estatal gestionades per la Generalitat.
Per altra part, el fons de la biblioteca pot ser demanat per altres biblioteques.
En aquest cas, el cost és de 10 € si es tracta d'una biblioteca de l'estat espanyol, i de 20 € si es tracta d'una biblioteca de l'estranger, segons l' ORDRE CLT/244/2013, de 30 de setembre, per la qual s'aproven els preus públics dels serveis de les biblioteques públiques de titularitat estatal gestionades per la Generalitat.
Les obres del fons antic, local, col·leccions especials, novetats i les que determini la direcció de la biblioteca queden excloses de préstec.
La biblioteca interessada en utilitzar aquest servei cal que ho sol·liciti per correu electrònic a [EMAIL] amb les següents dades:
-Nom de la biblioteca que sol·licita el document
La biblioteca es posarà en contacte per informar de l'estat de la petició.
Programació d'activitats del 12 al 25 d'octubre de 2020
Trobada del grup de lectura de novel·la negra entorn el títol "El Pit-roig" de Jo Nesbo.
Presentació del llibre "De la grípia al hashtag", de Sebastià Miranda.
Ho organitza: Memorias ediciones, amb la col·laboració de la Biblioteca Pública de Lleida.
Trobada del grup de lectura de novel·la contemporània entorn el títol "Algun dia aquest dolor et servirà" de Peter Cameron.
Trobada del grup de lectura "Una habitació pròpia" entorn el títol "Las madres no" de Katixa Agirre.
"Contes en clau de Rodari", a càrrec de Joan de Boer.
Ens aproparem a l'obra de Gianni Rodari a partir dels contes, novel·les i cançons d'aquest autor Italià, en el centenari del seu naixement.
Adreçat a nens i nenes a partir de 3 anys.
Cal inscriure's prèviament a partir del 13 d'octubre a través del formulari d'inscripció a les activitats infantils.
Activitat amb interpretació a la llengua de signes catalana a càrrec de Deixa'ns signar.
Emissió en streaming a través del nostre canal de Youtube.
Lloc: Claustre de l'àrea infantil i juvenil.
Trobada del grup de lectura de còmic entorn el personatge del Joker.
Trobada del grup de lectura de contes entorn el títol "L'Art i miss Arkansas i altres històries" de Xavier Roca-Ferrer.
Vols rebre les activitats al teu correu electrònic?
Per accedir als espais de les activitats és obligatori per als usuaris l'ús de mascareta a partir dels 6 anys.
També serà obligatori el rentat de mans amb hidrogel i el manteniment de la distància de seguretat.
Així mateix, caldrà seguir les indicacions de seguretat marcades pels elements de senyalització i les que donin els treballadors.
AVÍS: Estem treballant en l'adaptació del espais de la biblioteca per a garantir totes les mesures de seguretat decretades per a la prevenció i el control de la infecció pel SARS-CoV-2.
Tan bon punt puguem garantir-les, tornarem a oferir la possibilitat de sol·licitar espais de la biblioteca.
La Biblioteca Pública de Lleida, com a espai de trobada i punt d'accés a la cultura, el lleure i el coneixement, és un equipament cultural compromès amb la cultura del territori.
Atesa la seva voluntat de servei públic, col·labora amb entitats, associacions i altres col·lectius per organitzar conjuntament activitats de caràcter cultural i especialment de foment de la lectura.
Si esteu interessats en organitzar una activitat cultural i de foment de la lectura a la biblioteca, podeu posar-vos en contacte amb la biblioteca a través del correu electrònic [EMAIL], detallant la vostra proposta.
En el cas d'entitats interessades en organitzar exposicions, de l'1 de gener al 30 de juliol es podran presentar propostes per a l'any següent.
Al llarg del mes d'octubre es decidiran els projectes, en base a la seva proposta artística, cultural i social i a la seva referència territorial.
La Bebeteca és l'espai adreçat als infants menors de 3 anys i a les seves famílies.
Com ja sabeu fa un temps es van elaborar unes motxilles viatgeres pensades perquè us les poguéssiu endur en préstec a casa amb el carnet del nadó.
La rotació i el desgast d'aquestes ha estat molt alt i per això aquest estiu les hem renovat amb fons nou i algunes novetats.
Si us les voleu emportar aquest estiu els números de les motxilles renovades són: el 2, 3, 6, 8 i 10.
Aquesta iniciativa es va dur a terme perquè des de la biblioteca creiem fermament, en la incorporació de l'hàbit de la lectura des de ben petits i sobretot per què és també una aposta de futur per al desenvolupament de l'infant.